Diari Oficial de la Generalitat Valenciana


Sumari del DOGV 9238, del 20-12-2021 (2021/12288)

RESOLUCIÓ de 23 de novembre de 2021, de la Conselleria d'Hisenda i Model Econòmic, per la qual s'autoritza una generació de crèdits en el pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per ingressos finalistes procedents del Ministeri per a la transformació Ecològica i el Repte Demogràfic, en el marc del Pla de Recuperació, Transformació i Resiliència, per import de 59.352.248,53 euros. (Exp. 12.014/21-179)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9238

Data del DOGV
:   20-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12853


Data del document
:   23-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 23 de novembre de 2021, de la Conselleria d'Hisenda i Model Econòmic, per la qual s'autoritza una generació de crèdits en el pressupost de la Conselleria d'Agricultura, Desenvolupament Rural, Emergència Climàtica i Transició Ecològica, per ingressos finalistes procedents del Ministeri per a la transformació Ecològica i el Repte Demogràfic, en el marc del Pla de Recuperació, Transformació i Resiliència, per import de 21.775.370,53 euros. (Exp. 12.014/21-179) [2021/12060]  
  
  
  
La Conferència Sectorial de Medi Ambient, en la sessió de 14 d'abril de 2021, va acordar aprovar els criteris de repartiment i la distribució territorial dels crèdits relatius al Programa d'Economia Circular, al Pla d'Impuls al Medi Ambient PIMA Residus i al Pla de Suport a la implementació de la normativa de Residus. Aquest últim és l'únic dels tres que s'inclou en el Pla de Recuperació, Transformació i Resiliència, concretament dins del component 12 «Política Industrial Espanya 2030», inversió 3 «Pla de suport a la implementació de la normativa de residus i al foment de l'economia circular» finançat mitjançant el Mecanisme de Recuperació i Resiliència (MRR).  
L'import assignat a la Comunitat Valenciana amb càrrec al pressupost 2021 del mencionat Ministeri per al Pla de suport a la implementació de la normativa de residus, ascendeix a un total de 35.522.773,53 euros dels quals, per tractar-se d'ingressos no previstos, i a fi de dur a terme les actuacions que es preveu executar en el que resta d'exercici es proposa generar un total de 59.648.708,53 euros, quedant els restants inclosos en l'avantprojecte de pressupostos per a 2022.  
Els fons assignats tenen com a objectiu d'accelerar les inversions necessàries per a millorar la gestió de residus i garantir el compliment dels objectius comunitaris en matèria de gestió residus municipals i d'envasos i residus d'envasos fonamentalment i per part de la Conselleria d'Agricultura, Desenvolupament Rural, Emergència Climàtica i Transició Ecològica es proposa destinar-los a incloure tres noves línies de subvenció de concurrència competitiva destinades a finançar inversions que es realitzen, bé per ajuntaments i entitats supramunicipals, bé per entitats competents en execució de Plans Zonals de Residus i empreses públiques per a:  
Implantació de noves recollides separades, especialment bioresidus, olis, tèxtils, compostatge comunitari i millora de les existents.  
  
Construcció d'instal·lacions específiques per al tractament de bioresidus recollits separadament i adaptació i millora de les existents.  
  
Construcció d'ecoparcs, millora de línies de triatge i classificació i millora de plantes de tractaments mecanicobiològics existents.  
Atesa la regulació tant europea com estatal, relativa a la gestió, comptabilització i obligacions d'informació de les mesures i projectes finançades pel Mecanisme Recuperació i Resiliència en el Pla de Recuperació, Transformació i Resiliència i per a la identificació i seguiment d'aquestes, pel Decret llei 6/2021 i instruccions posteriors, en l'àmbit de la Generalitat, s'han establit una comptabilització diferenciada dels recursos pressupostaris destinats a la seua execució, i s'han habilitat programes pressupostaris específics, així com orgàniques diferenciades, en un servei 99 denominat «Mecanisme de Recuperació i Resiliència» en cada Conselleria o Secció pressupostària i centres de despesa codificats amb la identificació del component i la inversió. La proposta de generació planteja l'habilitació de l'orgànica i programes específics d'acord amb aquestes normes.  
  
A aquest efecte i en virtut del que es disposa en l'article 19 del Decret llei 6/2021, del Consell, en l'article 50 de la Llei 1/2015 d'hisenda pública, sector públic instrumental i subvencions, i en els articles 21 i 24 de la Llei 4/2020 de Pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer: Autoritzar la inclusió de la nova aplicació pressupostària 53.08.97.2086, adscrita a la Conselleria d'Agricultura, Desenvolupament Rural, Emergència Climàtica i Transició Ecològica, on és: Secció 12 «Agricultura, Desenvolupament Rural, Emergència Climàtica i Transició Ecològica»; servei 99 «Mecanisme de Recuperació i Resiliència; centre gestor 99 «Mecanisme de Recuperació i Resiliència»; i centre de despesa 1213 «Pla Suport Implementació normativa de Residus i Foment Economia Circular».  
  
Segon: Autoritzar la inclusió d'un nou programa pressupostari 442.99 «MRR. Emergència Climàtica i Transició Ecològica», en la nova aplicació pressupostària 42.87.86.3840, amb les fitxes d'informació i detall del pressupost que figuren com a annex.  
  
Tercer: Autoritzar una generació de crèdit en el pressupost d'ingressos en l'aplicació pressupostària 701.90 «Transferència de l'Estat. MRR» per import de 94.451.420,53 euros.  
  
Quart: Autoritzar una generació de crèdit en el pressupost de despeses en l'aplicació 13.97.05.1556.487.16.4, pel import de 16.399.950,53 euros.  
  
Cinqué: Autoritzar la inclusió, en l'annex de transferències i subvencions de capital del nou programa 442.99, de les línies de subvenció amb les dades descriptives i pels imports que es detallen a continuació:  
  
  
Codi: S8828 Denominació: Implantació de noves recollides separades, especialment bioresidus, olis, tèxtils, compostatge comunitari i millora de les existents  
Import: 68.313.124,00 Beneficiaris previstos: Ajuntaments de la Comunitat Valenciana, o entitats supramunicipals (consorcis de residus, mancomunitats, diputacions provincials o entitats metropolitanes) amb la competència delegada, encomanada o conveniada  
Manera concessió: Descripció i finalitat: Estimular la implantació o millora de sistemes de recollida separada i/o reciclatge en origen de bioresidus, olis de cuina, tèxtils, compostatge comunitari, etc., per a destinar-los a la reutilització o el reciclatge.  
Concurrència competitiva   
 Aportació externa: I701.90 Transferència de capital Estat. MRR: 48.435.207,00  
Aportació GV: 0  
Publicar dades SI   
  
  
Codi: S1042 Denominació: Construcció d'instal·lacions específiques per al tractament dels bioresidus recollits separadament, així com adaptació i/o millora de les existents.  
Import: 14.619.709,00 Beneficiaris previstos: Entitats competents en l'execució dels Plans Zonals de Residus, i empreses 100 % públiques titulars d'instal·lacions que donen servei a les anteriors.  
Manera concessió: Descripció i finalitat: Construcció d'instal·lacions de compostatge, de digestió anaeròbia o combinació de tots dos, per al tractament dels bioresidus recollits separadament; adaptació i/o millora d'instal·lacions existents amb línies independents amb la mateixa fi.  
Concurrència competitiva   
  Aportació externa: I701.90 Transferència de capital Estat. MRR 59.179.306,00  
Aportació GV: 0  
Publicar dades SI   
  
  
Codi: S1043 Denominació: Inversions relatives a ecoparcs, triatge i classificació, i millora de plantes tractament mecanicobiològic existents.  
Import: 5.006.852,53 Beneficiaris Previstos: Entitats competents en l'execució dels Plans Zonals de Residus, i empreses 100 % públiques titulars d'instal·lacions que donen servei a les anteriors.  
Manera concessió: Descripció i finalitat: Construcció d'ecoparcs, millora de línies de triatge i classificació en plantes TMB existents.  
Concurrència competitiva   
  Aportació externa: I701.90 Transferència de capital Estat. MRR 5.006.852,53  
Aportació G.V: 0  
Publicar dades SI   
  
  
  
València, 23 de novembre de 2021.- El conseller d'Hisenda i Model Econòmic: Vicent Soler i Marco.